《送林贞耀擢岭南大参》
明代·胡应麟

慷慨芙蓉拭剑锋，飞扬云色射双龙。留题竺国三千界，倚啸罗浮四百峰。

驿路梅花春浩渺，郊原棠树暮从容。那堪大纛钱塘外，把袂河梁急暮钟。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。